- FCSB – Sepsi 2-1
- Prima reacție a lui Florinel Coman
Florinel Coman, reacţie uluitoare despre penalty-ul pe care l-a comis. "Mbappe" a vorbit și despre victoria echipei sale, cu Sepsi.
Partida dintre FCSB și Sepsi, din prima etapă a playoff-ului, s-a încheiat cu scorul de 2-1. Victoria roș-albaștrilor, de pe Arena Națională, s-a văzut în format LIVE TEXT pe AS.ro.
Florinel Coman, reacţie uluitoare despre penalty-ul pe care l-a comis
"Mbappe de România" a vorbit despre victoria din partida cu Sepsi, care i-a dus pe roș-albaștrii la 7 puncte de Universitatea Craiova și Rapid, formații care se află pe locurile 2 și 3 ale playoff-ului. Totodată, acesta a recunoscut faptul că a încercat să îl păcălească pe arbitru, atunci când a făcut penalty-ul din care covăsnenii au marcat.
"Venim după o înfrângere usturătoare. Două zile foarte grele după meci, două zile nedormite, stres, gânduri necurate. Ăsta este fotbalul, la o săptămână ai şansa să te remarci din nou.
Este un plus, normal. Ne-am bucurat, până la urmă nici nu mai ştii dacă să te bucuri sau nu. Erau 15 puncte, sunt 7 acum, înainte de meci erau 4.
(n.r. despre gol) L-am simţit, am simţit fundaşul, m-am uitat înainte să primesc mingea, mi-am uitat Am vorbit cu cineva înainte de meci şi mi-a spus să îi dau în scurt.
La penalty, calc şi eu o dată şi fac penalty. E penalty, clar. În meci am reacţionat ca şi cum n-ar fi fost. Dar e normal să încerci ceva pentru tine.
Înainte urmăream echipele, acum urmărim să nu fim urmăriţi. Cred că vom fi campioni.
Am avut ocazia cu stângul. Am ieşit pentru că nu mai puteam, am făcut foarte multe sprinturi. Am zis să îi las locul unui coleg mult mai proaspăt care ştiam că va da totul pentru echipă.
Mă bucur că am fost convocat. Îmi era dor de naţională, de colegi. De-abia aştept să începem treaba pentru că a trecut foarte repede timpul de la calificare. De-abia aştept să ne pregătim şi să facem o figură frumoasă", a spus Florinel Coman, la digisport.ro.
Faza la care Florinel Coman a făcut penalty
Faza la care Florinel Coman a făcut penalty. În prima parte a duelului de pe Arena Națională, centralul Horațiu Feșnoc a dat penalty pentru covăsneni, la un duel dintre Debeljuh și Coman.
În minutul 23 al duelului de pe Arena Națională, balonul a ajuns la Gabriel Debeljuh, care era în interiorul careului celor de la FCSB.
Florinel Coman i-a luat inițial balonul jucătorului de la Sepsi, dar după un duel între cei doi, fostul jucător de la CFR Cluj a căzut, iar centralul Horațiu Feșnic a dictat penalty. Arbitrii din camera VAR nu l-au chemat pe acesta la monitor, pentru a revedea faza.
Tot Gabriel Debeljuh a fost cel care a executat lovitura de la 11 metri și a reușit să restabilească egalitatea.
Cum arată echipele de start de la duelul dintre FCSB și Sepsi:
FCSB (4-3-3): Târnovanu – Ov. Popescu, Ngezana, Dawa, Radunovic – Lixandru, Șut, Olaru (cpt.) – Băluță, Oct. Popescu, Fl. Coman
Rezerve: M. Udrea, A. Vlad – V. Crețu, Panțîru, Miculescu, Pandele, Phelipe, Antwi, Chiricheș, Alhassan
Absenți: Haruț, Pantea, Radaslavescu (accidentați)
Antrenor: Elias Charalambous
SEPSI (4-1-4-1): D. Moldovan – Oroian, Ninaj, Kecskes, D. Ciobotariu, N. Păun (cpt.) – Popsa, Kallaku, K. Varga, A. Dumitrescu – Debeljuh
Rezerve: Gedo, V. Tănasă – Safranko, Rența, I. Grigore, Aganovic, Kocsis, R. Varga, Rondon
Absenți: M. Ștefănescu (suspendat), Roland Niczuly, C. Matei, Alimi (accidentați)
Antrenor: Bernd Storck